Lippo Vanni

**Lippo Vanni** bio je italijanski slikar i minijaturist iz perioda trecenta i kasne gotike, te pripadnik sijenske škole. Na osnovu pisanih dokumenata, njegovo umjetničko stvaralaštvo uglavnom se vezuje za Sienu i okolne gradove, gdje je radio između 1341-1375. Istovremeno, od 1360 - 1373 bio je i političar koji je obavljao više dužnosti u vladi Siene, a bio je član Vijeća dvanaestorice. Njegov brat Andrea Vanni također je bio slikar i političar. Kao i njegovi savremenici iz druge polovine 14. vijeka, Lippo svoj slikarski stil kao i uspjeh duguje prethodnicima koji su uspješno popularisali sijensku školu u mnogim dijelovima Italije.

## Karijera 
### Počeci (1341 - 1350) 
Lippo Vanni rođen je 1315. u Sieni, koja je u to vrijeme bila takmac Firenci ne samo u politici i ekonomiji, nego i u umjetnosti. Studirao je minijature, štafelajno slikarstvo i freske. Njegovi rani radovi su gotovo isključivo minijature za rukopise , a u sijenskim dokumentima iz tog vremena oslovljavan je sa "Lippo miniatore"

[thumb|150px|desno|Iluminacija sa scenom rođenja svete Marije iz knjige horala "Libro dei Conti Correnti", 1345. 15 x 13 cm, [Museo dell'Opera del Duomo (Siena).]]
U arhivskim dokumentima Siene njegovo ime prvi put se spominje 1344. kada mu je bolnica Santa Maria della Scala naručila da ilustruje knjigu horala "Libro dei Conti Correnti". Tada je priča dobila detektivski obrt: Lippo je uzeo knjigu za sebe i založio je, tako da je vlasnik, bolnica Santa Maria della Scala, morala da vrati rukopis uz pomoć sudskog naloga i vojnika. Danas je teško rekonstruisati cijelu priču, a malo je vjerovatno da je Lippo bio primitivni lopov. Historičari umjetnosti pretpostavljaju da se Vanni nije mogao dogovoriti s naručiocima oko cijene za urađeni posao.

### Galerija 

Datoteka:Thumbnail, July 11th 2024.jpg|Minijatura iz Antifonarija, 1345. Sijenska katedrala
Datoteka:Lippo vanni (attr.) due santi, xiv secolo, dal chiostro.jpg|"Dva sveca", prva polovina 14. vijeka
Datoteka:Lippo Vanni, Saint Peter Enthroned, 1345-1350, NGA 36529.jpg|"Ustoličeni sveti Petar", minijatura na vellumu (vrsta pergamenta), 1345 - 1350, Nacionalna galerija u Londonu
Datoteka:Lippo Vanni, Il Redentore benedicente (c. 1317, WGA21404).jpg|"Blagoslov Otkupitelja", tempera na drvu, 76 x 46&nbsp;cm, približno 1342 - 1343. Muzej Capodimonte u Napulju.
Datoteka:Lippo vanni, noli me tangere, 1340-45 ca., Q275.JPG|Dio politiha s prikazom Isusa i jednog apostola, približno 1340 - 1345, Muzej Capodimonte u Napulju.

### 1350 - 1360) 
Narudžbe koje je dobio nakon sredine 1300-ih pokazuju da su ga mecene smatrale jednim od vodećih slikara njegovog vremena. Jedno od djela između 1350 - 1360 koje mu se na osnovu stilskih karakteristika pripisuje je "Madona s Djetetom i svecima", koje je naslikao za Crkvu svetog Franje u Orvietu, Umbrija, otprilike 1350 - 1351. Vrh okvira je odsječen dok su ivice oštećene od crva, a srednji dio na kojem su prikazani Madona na prijestolju s Djetetom je prilično netaknut. S njihove lijeve strane su sveti Lucija (identificirana po jagnjetu koje drži) i Pavle, a s desne su sveti Agnezija i Petar (tradicionalno s biblijom u ruci). Stilski odražavaju dva glavna stremljenja u sijenskoj umjetnosti iz prve polovine 14. vijeka. Način na koji su dvije svetice naslikane vraćaju se na umjetnost Ambrogia Lorenzettija u svojoj čvrstoći oblika i emocionalnoj dubini, dok prozirno staklo i pozlata s alatom za bušenje otkrivaju utjecaj Simonea Martinija i njegov naglasak na dekorativnim crtama i dvorskoj eleganciji.

Godine 1352. dobio je prestižnu narudžbu da naslika scenu krunisanja Madone za glavnu poresku upravu koja se nalazila u sijenskoj *Sala della Biccherna*, Palazzo Publico. Ovo djelo je manjih dimenzija prvobitno urađeno kao omot za službene dokumente glavne poreske uprave (Biccherna) gradske vlasti Siene. 
Također, uradio je minijature "Horali za sjemenište" (Sijena, sjemenište Pija XII), antifonski rukopis (Sijenska katedrala) i fresku "Madona s Djetetom i četiri sveca" u kapeli Martinozzi Bazilike svetog Franje u Sieni, koja je izvedena kao dio oltarskog poliptiha s pozlaćenim drvenim okvirom, bordurom i drugim detaljima.

Godine 1358. Lippo Vanni je uradio triptih posvećen svetoj Aurei za manastirsku crkvu Santo Domenico e Sisto u Rimu. Na njemu je prikazao Madonu s Djetetom, svece Dominika i Sistu i anđele. Umjetnik je kod nogu Madone prikazao (prema vjerskom učenju) pramajku ljudskog roda Evu, u blizini koje se grči zmija iskušenja. Jedinstveno djelo sa tako neobičnom ikonografijom ima tačan datum i potpis umjetnika *"LIPPUS VANNIS DE SENIS ME PINXIT SUB A.D.” VCCCLVIII"*.

#### Galerija 

Datoteka:Lippo vanni (attr.), madonna col bambino tra i ss. agnese, paolo, pietro e lucia, 1350 ca., da s. francesco a orvieto.jpg|"Madona s Djetetom i svecima", 1350 - 1351, Museo dell'Opera del Duomo (Orvieto)
Datoteka:Trittico lippovanni-1-.gif|"Madona s Djetetom, svetim Dominikom i Sistom i anđelima, 
Datoteka:Madonna and Child Enthroned with Saints Peter and Paul and Angels MET ep32.100.100.bw.R.jpg|"Madona s Djetetom, svetim Petrom i Pavaom i anđelima", Metropolian muzej, New York
Datoteka:Lippo Vanni - Reliquary with Madonna and Child with Saints - Walters 37750.jpg|Relikvijar Madona s Djetetom i svecima, tempera, zlatna podloga na drvu, papiru i relikvijama, visina 49,3; širina: 45,4, debljina 6, 1&nbsp;cm, 1350 - 1359, Walters Art Museum, Baltimore  
Datoteka:Lippo vanni (attr.) madonna col bambino e un committente, xiv secolo, dal chiostro.jpg|"Madona s Djetetom", druga polovina 14. vijeka, Bazilika svetog Dominika, Siena

### 1361 - 1375 
Tokom 1360-ih i 1370-ih, Lippo Vanni je ukrasio slavoluk horala i naslikao seriju fresaka "Scene iz Marijinog života", "Sveci" i "Vrline" za crkvu San Leonardo al Lago u mjestu Monteriggioni, nedaleko od Siene.
Naslikane su na zidovima i ulaznom luku priprate ove crkve s narativnim scenama iz Madoninog života, kao što su: "Prikazanje Blažene Djevice Marije u hramu", "Blagovijest", "Zaručivanje Bogorodice" i "Uznesenje Gospe" (koja je naslikana preko luka priprate, danas teško oštećena).

#### Galerija 

Datoteka:Vanni Lippo. Betrothal of The Virgin.1360 Fresco.jpg|"Vjeridba svete Marije", 1360. crkva San Leonardo al Lago, Monteriggioni, nedaleko od Siene
Datoteka:Vanni Lippo - Victory of the Sienese Troops at Val di Chiana in 1363 - WGA24274.jpg|"Pobjeda sijenske vojske u bici kod Val di Chianija 1363."
Datoteka:Lippo Vanni, Vergine annunciata, 1360-1370.jpg|"Bogojavljenje" (detalj), crkva San Leonardo al Lago, Monteriggioni 
Datoteka:Biccherna Cover. The Tribute Offering.Lippo Vanni. Boston MFA.jpg|"Prinos poklona", tempera na drvu, 44,5 X 33&nbsp;cm, približno 1364. Muzej Umjetnosti u Bostonu
Datoteka:Lippo vanni, san pietro papa, 1365 ca..JPG|"Papa sveti Petar", približno 1365. Courtauld Institut Umjetnosti (London)
Datoteka:Madonna col Bambino in trono, tra i santi Giovanni Battista e Pietro, opera di Lippo Vanni, 1360-70 ca..jpg|"Madona s Djetetom na prijestolju, između svetih Ivana Krstitelja i Petra, 1360-70, Museo Comunale
Datoteka:Lippo Vanni, Schiere di angeli, 1360-1370.jpg|"Vojske anđela", 1360-1370, crkva San Leonardo al Lago, Monteriggioni
Datoteka:Lippo di Vanni - Vierge à l'Enfant en majesté.jpg|"Madona s Djetetom na prijestolju", 92,5 X 63&nbsp;cm, Musée de Tessé, Le Mans, Francuska
Datoteka:Lippo vanni, madonna in trono col bambino e santi, 1370 ca. 02 pietà coli dolenti.jpg|"Madona s Djetetom i svecima" (detalj), 1370. Bazilika svetog Franje, Siena
Datoteka:Lippo vanni, madonna in trono col bambino e santi, 1370 ca. 00.jpg|"Madona s Djetetom i svecima" , 1370. Bazilika svetog Franje, Siena
Datoteka:Lippo Vanni - La Virgen y el Niño en el trono con los santos Nicolás y María Magdalena, c. 1370.jpg|"Madona s Djetetom na tronu, anđelima, svetim Nikolom i Marijom Magdalenom", tempera i zlato na drvu, 1370. 
Datoteka:Lippo vanni, madonna di fontegiusta.JPG|"Madona od Fontegiuste s Djetetom" 

## Stil 
Lippo Vanni odrastao je u sijenskoj umjetničkoj tradiciji ranog trecenta. U svojim djelima pokazuje snažne utjecaje Lippo Memmija, Simonea Martinija, braće Pietra i Ambrogia Lorenzettija i Niccola di Ser Sozza. Narativne scene sa elegantnim, razrađenim arhitektonskim postavkama i avanturističkom paletom boja, među kojima se posebno ističu tamno bordo i ljubičasta, karakterišu njegov stil. Spada u red sijenskih slikara koji su tokom svoje cjelokupne karijere dosta pažnje posvetili slikanju minijatura uz istovremeno izgrađene prepoznatljive elemente vlastitog stila. Sve donedavno njegov rad bio je pomiješan s radom daleko manje sposobnog slikara Luce di Tomme.

## Reference 
Kategorija:Rođeni 1315.
Kategorija:Umrli 1375.
Kategorija:Biografije, Siena
Kategorija:Italijanski slikari
Kategorija:Slikari gotike